Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 559/12/5505	Liptovský Mikuláš, 25.4.2013
EEČ : 2-39-175-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: operátor
V mesiacoch jún 2012, júl 2012 a august 2012 neplnil vyživovaciu povinnosť na svoju dcéru XXXXX, nar. XXXXX trvale bytom XXXXX okres XXXXX, hoci mal túto povinnosť na základe právoplatného rozsudku Okresného súdu XXXXX sp. zn. XXXXXo dňa XXXXX, podľa ktorého mal prispievať na dcéru mesačne 70,- € vždy do 15. dňa príslušného kalendárneho mesiaca vopred, k rukám dcéry XXXXX, ktorá dňa XXXXX dosiahla plnoletosť, a dlhoval tak na výživnom 210,- €, pričom skutku sXXXXX Lipt. Mikuláši sp. zn. XXXXX právoplatným dňom XXXXX, odsúdený za prečin zanedbania povinnej výživy podľa § 207 ods. 1 Tr. zákona, za čo mu bol uložený podmienečný trest odňatia slobody vo výmere 6 mesiacov so skúšobnou dobou na 16 mesiacov

lebo zanikla trestnosť činu

Odôvodnenie:
	Vyšetrovateľ Okresného riaditeľstva PZ, odboru kriminálnej polície v Lipt. Mikuláši uznesením sp. zn. ORP-XXXXX podľa § 199 ods. 1 Tr. poriadku začal trestné stíhanie a podľa § 206 ods. 1 Tr. poriadku vzniesol obvinenie XXXXX za prečin zanedbania povinnej výživy podľa § 207 ods. 1, ods. 3 písm. c/ Tr. zákona pre skutok, že v mesiacoch jún 2012, júl 2012 a august 2012 neplnil vyživovaciu povinnosť na svoju dcéru XXXXX, nar. XXXXX, trvale bytom XXXXX právoplatného rozsudku Okresného súdu XXXXX sp. zn. XXXXX zo dňa 12. 5. 2010, podľa ktorého mal prispievať na dcéru mesačne 70,- € vždy do 15. dňa XXXXX dosiahla plnoletosť, a dlhoval tak na výživnom 210,- €, pričom skutku sa dopustil napriek tomu, že bol trestným rozkazom Okresného súdu v Lipt. Mikuláši sp. zn. XXXXX právoplatným dňom XXXXX, odsúdený za prečin zanedbania povinnej výživy podľa § 207 ods. 1 Tr. zákona, za čo mu bol uložený podmienečný trest odňatia slobody vo výmere 6 mesiacov so skúšobnou dobou na 16 mesiacov.
	XXXXX, ktorý nadobudol právoplatnosť 30. 6. 2010, bola v tom čase mal. XXXXX, nar. 2. 8. 1993, po rozvode manželov obvineného XXXXX a XXXXX zverená do osobnej starostlivosti matke. Obvinenému bola uložená povinnosť prispievať na výživu svojej dcéry XXXXX 70,- € mesačne vždy do 15. dňa príslušného kalendárneho mesiaca vopred, k rukám matky. 
	XXXXX dňa 7. 9. 2012 podala trestné oznámenie na svojho otca - obvineného XXXXX, že si nesplnil vyživovaciu povinnosť na ňu za tri kalendárne mesiace roku 2012 a to jún, júl a august, čím je je dlžný sumu 210,- €. 
	Ku skutku bol vypočutý obvinený XXXXX, ktorý sa v súčasnosti zdržiava v Českej republike, kde bol aj vypočutý a tento uviedol, že je pravda, že neplnil vyživovaciu povinnosť za uvedené obdobie, avšak túto si splnil, o čom predložil kópiu dokladu, z ktorého vyplýva, že zaslal sumu 5.300,- Kč a potom vyplatil dcére osobne do rúk zvyšok dlhu. Spolu s dcérou býva v súčasnosti na jednej ubytovni a ona pracuje u zamestnávateľa, u ktorého pracuje aj on. 
	Ako svedkyňa poškodená bola vypočutá dcéra obvineného XXXXX, ktorá potvrdila, že dňa 26. 11. 2012 prostredníctvom Western Unionu bola zaslaná jej matke suma 202,68 € od jej otca ako dlžné výživné. 14. 12. 2012 jej otec osobne do rúk odovzdal 10,- € ako zvyšok dlžného výživného, čím si splnil svoju vyživovaciu povinnosť a nie je jej už nič dlžný na výživnom. Súčasne uviedla, že neplnenie vyživovacej povinnosti zo strany obvineného nemalo na ňu trvalo nepriaznivé následky.  
	Bol zadovážený trestný rozkaz Okresného súdu v L. Mikuláši sp. zn. XXXXX XXXXX, ktorý sa stal právoplatný 7. 6. 2012 a ktorým bol XXXXX odsúdený za prečin zanedbania povinnej výživy podľa § 207 ods. 1 Tr. zákona, za čo mu bol uložený trest odňatia slobody vo výmere 6 mesiacov s podmienečným odkladom na skúšobnú dobu 16 mesiacov. 
	Podľa § 207 ods. 1, ods. 3 písm. c/ Tr. zákona sa prečinu zanedbania povinnej výživy dopustí ten, kto najmenej 3 mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatichštyroch mesiacoch za taký čin odsúdený alebo z výkonu trestu odňatia slobody, uloženého za taký čin prepustený.
	Vykonanými dôkazmi bolo preukázané, že obvinený po dobu troch mesiacov v roku 2012 neplnil vyživovaciu povinnosť na dcéru a v predchádzajúcich dvadsiatichštyroch mesiacoch bol právoplatne odsúdený za rovnaký prečin. Jeho konanie v čase začatia trestného stíhania a vznesenia obvinenia napĺňalo znaky vyššie uvedeného prečinu. 
	Podľa § 86 písm. a/ Tr. zákona trestnosť trestného činu zaniká, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu. 
	Výpoveďou obvineného a svedkyne - poškodenej XXXXX, tiež listinným dôkazom o zaslaní dlžného výživného bolo preukázané, že obvinený dodatočne splnil vyživovaciu povinnosť a neplnenie vyživovacej povinnosti nemalo trvalo nepriaznivé následky, vzťahuje sa tak na obvineného ustanovenie o účinnej ľútosti v zmysle § 86 písm. a/ Tr. zákona. Keďže týmto činom zanikla trestnosť činu, bolo potrebné v zmysle § 215 ods. 1 písm. h/ Tr. poriadku trestné stíhanie vedené proti obvinenému XXXXX za prečin zanedbania povinnej výživy podľa § 207 ods. 1, ods. 3 písm. c/ Tr. zákona, zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka